A férfiaknál is előfordulhat mellrák | Új Szó | A szlovákiai magyar napilap és hírportál
Az elmúlt hetekben, hónapokban a legjobb szlovákiai szakemberek adtak hasznos tanácsokat azzal kapcsolatban, hogyan előzzük meg az egyre gyakrabban előforduló daganatos betegségeket. Szakorvosaink arra is vállalkoznak, hogy az Olvasók kérdéseire, leveleire válaszoljanak.
Aki tanácsol: MUDr. Katarína Mlyneková radiológus
Kialakulása nem olyan gyakori, mint a nőknél, az arány 100 : 1, ám a férfiak emlődaganata agresszívabb. Oka az lehet, hogy idősebb korban ismerik fel, így feltételezhető, hogy kísérő betegségek is társulnak hozzá, melyek korlátozzák a hatékonyabb onkológiai ellátást.
Azok, akiknél a férfi nemi hormonok szintje alacsonyabb a herék sérülése vagy gyulladása, esetleg mumpsz vagy májbetegség miatt.
Azok, akiknél magasabb a nőihormon-, az ösztrogénszint, pl. transzszexuálisoknál vagy ritka veleszületett rendellenességben (Klinefelter-szindrómában) szenvedőknek, mely esetén az ösztrogénszint növekedhet. Náluk a mellrák kockázata 14–50-szerese az átlagosnak.
Azoknál, akiknek a családjában génmutáció, főleg a BRCA2 gén elváltozása igazolható. Okozója egy meghibásodott gén, amely nemzedékről nemzedékre öröklődik. A génmutáció növeli annak veszélyét, hogy a daganat rosszindulatú lesz. A daganatos betegségek kb. 10 százaléka örökletes.
A férfiemlőrák tünetei
Elsősorban az emlőbimbó alatti duzzanat vetheti föl daganat gyanúját.
További tünet lehet az emlő növekedése, ha a bőrfelület ráncossá vagy gödröcskéssé válik, ezenkívül az emlőbimbó befelé vagy kifelé fordulása.
Gyulladásra utaló jelek, bőrpír, fájdalom.
Szlovákiában az emlőrák kialakulásának kockázata 8–10, a petefészekráké 2 százalék, a génmutáció hordozóinál 60–80, illetve 30–40 százalék. A férfiaknál génmutáció esetében a mellrák kockázata 6 százalék.
Az apáktól a meghibásodott gént lányaik is örökölhetik. Ha a családban van emlőrákban szenvedő férfi, gyermekeinél fontos a genetikai vizsgálat.
A mellrák idejében történő felismerését a férfiaknál is az nehezíti, ami a nőknél: mivel nem jár fájdalommal, ritkán fordulnak orvoshoz. Ráadásul a legtöbb férfi egyáltalán nem gondol rá, hogy a mellrák náluk is előfordulhat. Fontos tudnunk, hogy a korai állapotban felismert daganat ebben az esetben is jó eséllyel gyógyítható.
A választásokig hátralévő idő: 36nap 9óra 16perc 26mp